Foto: AP AQSh prezidenti Barak Obama respublikachi Donald Trampni umummilliy prezidentlik saylovlarida saylov uchastkalarida qoidabuzarliklar tayyorlanayotgani haqidagi so‘zlari uchun tanqid qildi hamda "saylovlardagi soxtalashtirishlar borasida nolimay, undan ko‘ra ko‘proq saylovchilar ovozini jalb qilishga" chaqirdi, deb xabar bermoqda The New York Times. Obamaning aytishicha, Trampning gaplari uning bo‘sh yetakchi ekanligini ko‘rsatadi. Uningcha, Tramp saylovlarda muvaffaqiyatsizlikka uchrasa "demokratiyaning eng yorqin ko‘rinishi bo‘lgan saylovchilar fikrini" yomonotliq qilishga harakat qiladi. "Yangi siyosiy tarixda prezidentlikka nomzod saylovlarda soxtalashtirishlarga yo‘l qo‘yilishi haqida saylov bo‘lmasdan aytayotgan birinchi holatdir", deb aytdi Obama. Avvalroq 40 foiz amerikaliklar saylov natijalari Xillari Klinton foydasiga soxtalashtirilishi mumkinligini aytishgani ma’lum qilingandi.